Решение на Общия съд от 6 септември 2023 г. — Pumpyanskiy/Съвет
(Дело T-291/22)1
(Обща външна политика и политика на сигурност — Ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна — Замразяване на средства — Включване и оставяне на името на жалбоподателя в списъците на съответните лица, образувания и органи — Задължение за мотивиране — Грешка в преценката — Понятие „сдружение“ — Пропорционалност — Правна сигурност)
Език на производството: френски
Страни
Жалбоподател: Alexander Dmitrievich Pumpyanskiy (Женева, Швейцария) (представители: T. Bontinck, A. Guillerme, L. Burguin и M. Brésart, адвокати)
Ответник: Съвет на Европейския съюз (представители: M.-C. Cadilhac и V. Piessevaux)
Встъпила страна в подкрепа на ответника: Европейска комисия (представители: M. Carpus Carcea и C. Giolito)
Предмет
С жалбата си жалбоподателят иска, от една страна, на основание член 263 ДФЕС отмяна на Решение (ОВППС) 2022/397 на Съвета от 9 март 2022 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна (ОВ L 80, 2022 г., стр 31) и на Регламент за изпълнение (ЕС) 2022/396 на Съвета от 9 март 2022 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (ОВ L 80, 2022 г., стр. 1), доколкото с тези актове неговото име се включва в приложените към споменатите актове списъци, и от друга страна, на основание член 268 ДФЕС — поправяне на неимуществените вреди, които той претърпял поради приемането на същите тези актове
Диспозитив
Отхвърля жалбата.
Осъжда Alexander Dmitrievich Pumpyanskiy собствените си съдебни разноски, както и тези, направени от Съвета на Европейския съюз.
Европейската комисия понася направените от нея съдебни разноски.
____________
1 ОВ C 257, 4.7.2022 г.